Sirds Atlantijā (filma)
"Sirds Atlantijā" (angļu: Hearts in Atlantis) ir 2001. gada ASV mistērijas filma, kuras režisors ir Skots Hikss. Filmā galvenās lomas atveido Entonijs Hopkinss, Antons Jeļčins, Houpa Deivisa, Mika Burema un Deivids Morss. Filma ir balstīta uz Stīvena Kinga 1999. gada noveli ar tādu pašu nosaukumu. Filma stāsta par 11 gadus veco Bobiju (Jeļčins), kura dzīve mainās, kad viņa mājās sāk dzīvot noslēpumains pensionārs (Hopkinss). Filmas "Sirds Atlantijā" pirmizrāde notika 2001. gada 28. septembrī un to izplatīja Warner Bros. Pictures. Filma saņēma atšķirīgus kritiķu vērtējumus.